পুলিশ সূত্রে জানা গেছে, ২০১৭ সালের ২৯ নভেম্বর বিশ্বনাথের উত্তরা ব্যাংক থেকে ২২ লাখ ৮০ হাজার টাকা বাড়ি নিয়ে যাবার পথে ছিনতাইয়ের শিকার হন ভগিরচকের প্রবাসী জরিনা খাতুন ও তার ছেলের বউ জেবুন নাহার। ৩০ নভেম্বর জেবুন নাহার বাদী হয়ে থানায় ছিনতাই মামলা দায়ের করেন, (মামলা নং-১৪)। মামলা দায়েরের ৯ মাস পর আন্তবিভাগ ছিনতাইকারীদের সর্দার লন্ডনী হুসেনকে গ্রেপ্তার করে থানা পুলিশ। আর হুসেনের দেওয়া তথ্যের ভিত্তিতে অবশেষে ডাকাত রাজুকে গ্রেপ্তার করতে সক্ষম হয় থানা পুলিশ।